धीरजा शर्मा की कहानी- ​​​​​​​होममेकर
कहानी का आधार यह कोई कहानी नहीं है। इसका फिलहाल तो कोई मोड़ नहीं है क्योंकि इसके किरदारों की कोई शक्ल, कोई आवाज़, कोई आज, कल हम नहीं जानते हैं। हां, इसमें किरदार ज़रूर हैं। ​​​​​​किरदारों के रूप में एक परिवार है। चंद सदस्य हैंStory of Dheeraja Sharma - Homemaker
कहानी का आधार
यह कोई कहानी नहीं है। इसका फिलहाल तो कोई मोड़ नहीं है क्योंकि इसके किरदारों की कोई शक्ल, कोई आवाज़, कोई आज, कल हम नहीं जानते हैं। हां, इसमें किरदार ज़रूर हैं।
​​​​​​किरदारों के रूप में एक परिवार है। चंद सदस्य हैं उसके। चार या शायद पांच या छह...तय नहीं है इनकी गिनती भी। जो तय है, वो ये कि यह परिवार सड़क किनारे खड़ा है।
क्यों? पता नहीं। कहां से आया है, कहां जाएगा...मालूम नहीं। क्या जाने उनका रहन-सहन कैसा है? वो जिस सड़क पर खड़े हैं, वो किसी शहर की है, कस्बे या गांव की? या कोई राजमार्ग है? दोराहा-तिराहा है?
होममेकर
वे सब गली के मोड़ पर खड़े थे। वे मतलब निधि का परिवार जिसमें थे उसके सास ससुर ,पति अनिल वर्मा व बच्चे वसु और वाणी। सबकी निगाहें हर आने वाली टैक्सी पर लगी थीं।
निधि आने वाली थी। पूरे तीन दिन के बाद।
कहकर तो दस दिन का गई थी। ये तो यह परिवार ही जानता है कि पहाड़ से तीन दिन कैसे गुज़रे।
दो दिन बच्चों की स्कूल बस छूट गई। इस चक्कर में अनिल आफिस देर से पहुंचा। बॉस ने खरी-खोटी सुनाई। घर मे अनिल ने खाना कैसे मैनेज किया भगवान ही जानता है। झाड़ू-पोछा- बर्तन, तीन वक़्त का खाना, चाय, कपड़ों की धुलाई, इस्त्री, बाजार से सब्जी-भाजी, राशन, मां की मालिश और दवाइयां। बाबू जी की दिन भर की फरमाइशें। ये सब निधि कैसे कर लेती थी। ऊपर से बच्चों का होमवर्क करवाना, वर्कशीट्स बनाना।
अनिल हैरान था कि निधि इंसान थी या मशीन!
उसका घर से ब्रेक लेकर दस दिन के लिए कहीं जाने का फैसला अनिल को पसंद नहीं आया था। काम से ज़्यादा निधि को अनिल का बात बात पर उसे ज़लील करना आहत करता था।
अभी पिछले हफ्ते की बात है। अनिल के ऑफिस से एक महिला सहकर्मी घर आईं। निधि से यह पूछने पर कि आप क्या काम करती हैं, अनिल तपाक से बोल पड़ा, ‘आपकी तरह नहीं हैं मिसेस गुप्ता। हमारी श्रीमती जी बस आराम फरमाती हैं और बाजार में घूमती हैं।’ निधि अपमान का घूंट पी कर रह गई।
उसने दस दिनों के लिए बाहर जाने का ऐलान कर दिया। सभी ने बहुत समझाया पर वह अडिग थी। रात भर कागज़ पर घर के कामों की, बच्चों और बुजुर्गों की दिनचर्या की लिस्ट बनाती रही। जाते हुए अनिल के हाथ मे थमाते हुए बोली, ‘दस दिन के लिए घर से ब्रेक ले रही हूं। फोन से भी। मेरे परिवार का ध्यान रखना।’
अनिल ने गुस्से में उस से बात भी नहीं की। तीन दिन में पूरा घर अस्त व्यस्त हो गया। दस दिन कैसे कटेंगे सोच कर ही सबके हाथ-पांव फूल रहे थे। घर के सभी सदस्यों में काम बांट दिया गया। सब एक दूसरे को अपना काम खुद करने की हिदायत देते रहते।
रात निधि को फ़ोन किया। उसने कहा,‘सुबह दस बजे पहुंच रही हूं।’ और पूरा परिवार सुबह नौ बजे से गली के मोड़ पर खड़ा है।
आखिर उनकी राहत, ‘होममेकर’ घर लौट रही है !